बॉलीवुड के मशहूर फिल्म निर्माता जे ओम प्रकाश का निधन, नाना को अपना गुरु मानते थे ऋतिक रोशन  
बॉलीवुड के फिल्म निर्माता जे ओम प्रकाश का हुआ निधन
93 वर्ष के थे जे ओम प्रकाश
दीपक पाराशर ने ट्वीट कर दी जानकारी
बॉलीवुड के फिल्म निर्माता और ऋतिक रोशन (Hrithik Roshan) के नाना जे ओम प्रकाश (J Om Prakash) का 93 वर्ष की उम्र में आज निधन हो गया. जे ओम प्रकाश (J Om Prakash) के निधन की खबर बॉलीवुड एक्टर और मॉडल रह चुके दीपक पाराशर ने अपने ट्वीट के जरिए दी. उन्होंने जे ओम प्रकाश (J Om Prakash) के साथ अपनी फोटो ट्वीट करते हुए उन्हें श्रद्धांजलि भी दी. फिल्म निर्माता जे ओम प्रकाश (J Om Prakash) ने बॉलीवुड की कई दमदार फिल्मों का निर्माण किया, जिसमें 'अर्पण', 'भगवान दादा', 'अपनापन', 'आप की कसम', 'आशा', 'आस-पास', 'आपके साथ', 'अजीब दास्तां है ये', 'अग्नि और आदमी' और 'अप्सरा' जैसी फिल्में शामिल हैं. 
My dearest uncle “Mr J Om Prakash”passed away about an hour ago So saddened as he joins his friend, my Mamaji “Mr Mohan Kumar “in heaven ! Their contributions to Indian cinema is a gift they left behind for us ! Took this pic few months ago when went to see him ! Om Shanti ! pic.twitter.com/rRuODYcQ2Z

दीपक पाराशर ने जे ओम प्रकाश (J Om Prakash) के निधन की खबर देते हुए ट्वीट किया. इसमें उन्होंने लिखा, "मेरे सबसे प्यारे अंकल जे ओम प्रकाश का निधन लगभग एक घंटे पहले हुआ था. भारतीय सिनेमा में उनका योगदान एक उपहार है जो वे हमारे लिए छोड़ गए हैं."
As a young man he sold his wedding ring to buy books. Studied under street lamps. Self taught. Ignited by creativity he forayed into films. Aap ki kasam n22 more jubilee films brought him name n fame. But his greatest work was love. Here he is at 92. My greatest teacher. My Deda. pic.twitter.com/E1zpuVNDZj

बता दें कि बॉलीवुड एक्टर ऋतिक रोशन (Hrithik Roshan) भी अपने नाना के काफी करीब थे. ऋतिक रोशन ने अपने नाना के 92वें जन्मदिन पर एक पार्टी भी आयोजित की थी, जिसकी कई फोटो उन्होंने सोशल मीडिया पर शेयर की थी. इन फोटो को शेयर करते हुए उन्होंने बताया था कि वह एक ऐसे व्यक्ति हैं जिन्होंने किताबों के लिए अपनी शादी की अंगूठी बेच दी थी और स्ट्रीट लैंप में पढ़ाई की थी. इसके अलावा अपने एक इंटरव्यू में भी ऋतिक रोशन ने कहा था कि उनके नाना ही उनके सबसे बड़े गुरु हैं.